Εκλογές στη Βόρεια Μακεδονία

Στις εκλογές στη Βόρεια Μακεδονία δικαίωμα ψήφου έχουν όσες και όσοι είναι ηλικίας 18 ετών και άνω. Στη χώρα υπάρχει πολύ εύθραυστή πολιτική κατεύθυνση, και κατά μεγάλα διαστήματα ακυβερνησία και αναρχία. Οι κυβερνήσεις της Βόρειας Μακεδονίας, έχουν κατηγορηθεί πολλές φορές από τη διεθνή κοινότητα, ακόμη και για απόλυτη και ξεκάθαρη νοθεία στις εκλογές, σε μεγάλο βαθμό. Αντίστοιχα η χώρα δεν συμμορφώνονταν για αρκετά χρόνια, έχοντας διαμάχη, με την Ελλάδα, σχετικά με το ονοματολογικό της ζήτημα, το οποίο επιλύθηκε με τη Συμφωνία των Πρεσπών, ενώ υπάρχει αντίστοιχη έντονη διαμάχη και με τη Βουλγαρία, σχετικά με το ζήτημα της επίσημης γλώσσας, η οποία έθεσε βέτο, στο να μην ενταχθεί στην Ευρωπαϊκή Ένωση. Η Βόρεια Μακεδονία, δεν φαίνεται ακόμα έτοιμη να ενταχθεί πλήρως στην Ευρωπαϊκή Ένωση, ενώ επίσης η Βόρεια Μακεδονία, δεν έχει ξεκαθαρίσει το θέμα των μειονοτήτων της, ειδικότερα με την Αλβανική μειονότητα, στην οποία υπάρχουν μεγάλα προβλήματα και κατά διαστήματα μεγάλες ταραχές, ενώ το 2019, στη χώρα έγινε η Αλβανική γλώσσα, η δεύτερη επίσημη γλώσσα.

 Οι πιο πρόσφατες βουλευτικές εκλογές διεξήχθησαν πρόωρα στις 11 Δεκεμβρίου 2016. Επαναληπτικές εκλογές διενεργήθηκαν στις 25 Δεκεμβρίου 2016 στο Τεάρτσε και στο Γκόστιβαρ, παρότι το αποτέλεσμα παρέμεινε αμετάβλητο στο Τεάρτσε, όπου το κυβερνών VMRO-DPMNE διατήρησε τη μικρή πλειοψηφία. Οι εκλογές του 2014 διεξήχθησαν στις 13 Απριλίου (πρώτος γύρος προεδρικών) και στις 27 Απριλίου 2014 (βουλευτικές και δεύτερος γύρος προεδρικών). Πρόεδρος επανεξελέγη ο Γκιόργκι Ίβανοφ με ποσοστό 55,28% στον δεύτερο γύρο, κερδίζοντας τον αντίπαλό του, Στέφο Πενταρόφσκι (41,1%). Προεδρικές εκλογές διεξήχθησαν το 2009. Ο πρώτος γύρος διενεργήθηκε στις 22 Μαρτίου του 2009, ταυτόχρονα με τις δημοτικές εκλογές. Συνολικά 524 ξένοι παρατηρητές, επέβλεψαν την ψηφοφορία του πρώτου γύρου. Σύμφωνα με τα στοιχεία της Κρατικής Εκλογικής Επιτροπής, το ποσοστό συμμετοχής, λίγο πριν κλείσουν οι κάλπες, διαμορφώθηκε στο 48,73%. Εξαιτίας των χιονοπτώσεων δεν διεξήχθη η ψηφοφορία σε 103 εκλογικά τμήματα. Ο Γκιόργκι Ιβάνοφ, εκλεκτός του πρωθυπουργού Νίκολα Γκρούεφσκι, προηγήθηκε από τον πρώτο γύρο με 35%, έναντι 20% για τον Λιούμπομιρ Φριτσκόφσκι,τον οποίο στηρίζει το Σοσιαλδημοκρατικό Κόμμα. Στον δεύτερο γύρο, ο οποίος διενεργήθηκε στις 5 Απριλίου, επικράτησε ο Ιβάνοφ με ποσοστό 63% έναντι 36% για τον αντίπαλό του. Την 1η Ιουνίου του 2008 διεξήχθησαν πρόωρες βουλευτικές εκλογές στη χώρα. Οι εκλογές προκηρύχθηκαν έπειτα από την αρνησικυρία που άσκησε η Ελλάδα στην είσοδο της ΠΓΔΜ στο ΝΑΤΟ. Από την εποχή της ανεξαρτησίας, το 1991, ήταν η πρώτη φορά που διεξήχθησαν πρόωρες εκλογές στο βαλκανικό κράτος.Τα δύο μεγαλύτερα κόμματα κατήλθαν στις εκλογές με συνασπισμούς. Συγκεκριμένα, το VMRO-DPMNE σχημάτισε συνασπισμό με την ονομασία "Για μια καλύτερη "Μακεδονία" " με 18 μικρότερα κόμματα, συμπεριλαμβανομένων του Δημοκρατικού Συνασπισμού, του Σοσιαλιστικού Κόμματος, του Κόμματος για τη Δημοκρατική Ανανέωση και του Κόμματος της Δικαιοσύνης. Το SDSM (Σοσιαλδημοκρατική Ένωση) της Ράντμιλα Σεκερίνσκα συγκρότησε οκτακομματικό συνασπισμό με το όνομα "Ήλιος – Συνασπισμός για την Ευρώπη" και συμπεριέλαβε το Νέο Σοσιαλδημοκρατικό Κόμμα Στις βουλευτικές εκλογές, οι οποίες διεξήχθησαν πρόωρα στις 5 Ιουνίου 2011, ο κυβερνών συνασπισμός του πρωθυπουργού Νίκολα Γκρούεφσκι (VMRO-DPMNE) εξασφάλισε ποσοστό 38,98% και 56 έδρες έναντι 32,78 % για τη Σοσιαλδημοκρατική Ένωση (SDSM) του Μπράνκο Τσερβένκοφσκι και της Ράντμιλα Σεκερίνσκα με 42 έδρες.